ไฟแนนซ์ทูเดย์
.. หากไม่มีอะไรผิดพลาด สมหมาย ภาษี รมว.คลัง จะเสนอรายชื่อผู้ว่าการธนาคารแห่งประเทศไทย (ธปท.) ให้คณะรัฐมนตรี (ครม.) เห็นชอบในสัปดาห์หน้า ซึ่งตอนนี้น่าจะรู้กันทั้งบางแล้วว่า ผู้ที่จะได้รับการเสนอชื่อคือใครระหว่าง&#8220;วิรไท สันติประภพ&#8221; กับ &#8220;ศุภวุฒิ สายเชื้อ&#8221;
2 ก.ค. 2558

.. หากไม่มีอะไรผิดพลาด สมหมาย ภาษี รมว.คลัง จะเสนอรายชื่อผู้ว่าการธนาคารแห่งประเทศไทย (ธปท.) ให้คณะรัฐมนตรี (ครม.) เห็นชอบในสัปดาห์หน้า ซึ่งตอนนี้น่าจะรู้กันทั้งบางแล้วว่า ผู้ที่จะได้รับการเสนอชื่อคือใครระหว่าง“วิรไท สันติประภพ” กับ “ศุภวุฒิ สายเชื้อ”
.. ควันหลงงานแบงก์รัฐเพื่อประชาชน เสาร์-อาทิตย์ที่ผ่านมา ไม่เป็นปลื้มของบิ๊กๆ กระทรวงการคลัง เพราะยอดผู้เข้าชมงานไม่มาก จากที่ตั้งเป้าคนเข้างาน 1.4 แสนคนทั่วประเทศ กลับมีมาจริงแค่ 4 หมื่นคนเท่านั้น 
งานนี้ยังแว่วมาว่า แบงก์เจ้าภาพจัดงานใหญ่สุด ยังขนชาวบ้านหลายคันรถไปสร้างยอดผู้เข้าชมอีก ทำให้บิ๊กๆ กระทรวงการคลังไม่อยากพูดถึงผลสำเร็จของการจัดงาน เพราะนอกจากไม่เข้าเป้าแล้วยังอาจเข้าเนื้ออีก
.. กลายเป็นบทเรียนราคาแพงสำหรับปัญหาการคัดสรรคนเข้าทำงานของธนาคารไทยพาณิชย์ ที่มีการเลือกที่รักมักที่ชังจนเกิดกระแสต่อต้านอย่างหนัก ผิดแล้วทุกคนยอมให้อภัย หากธนาคารแสดงความจริงใจออกมาขอโทษและแสดงความเสียใจอย่างเป็นทางการสักครั้ง แต่ที่ผ่านมาธนาคารกลับปล่อยวางหวังให้เรื่องเงียบไปกับเวลา ทำให้เรื่องบานปลายถึงทุกวันนี้
.. กรณีของธนาคารออมสินในอดีตที่ไปปล่อยกู้ให้กับโครงการรับจำนำข้าว ที่มีการทุจริตทำให้ประเทศเสียหายกว่า 5 แสนล้านบาท จนผู้ฝากเงินไม่พอใจแห่ไปถอนเงิน 2-3 วัน สูงถึง 7 หมื่นล้านบาท ทำให้ผู้บริหารของธนาคารในขณะนั้นต้องแสดงความรับผิดชอบการตัดสินใจที่ผิดพลาดด้วยการลาออก น่าจะพอเป็นตัวอย่างให้ได้บ้างไม่มากก็น้อย
.. หยุดไม่อยู่จริงๆ สำหรับ “สาลินี วังตาล” ประธานเอสเอ็มอีแบงก์ กับ “สุพจน์ อาวาส” กรรมการผู้จัดการเอสเอ็มอีแบงก์ ทำงานไม่รู้เหนื่อย มีผลงานและการดำเนินการต่างๆ ให้ทราบความคืบหน้าทุกสัปดาห์ ที่สำคัญเป้าสินเชื่อที่ตั้งไว้ปีนี้ 4 หมื่นล้านบาท ทางกระทรวงการคลังเห็นว่าสูงเกินไป จะให้ลดเหลือ 3 หมื่นล้านบาท ยังไม่ยอม เพราะไม่ว่ายากแค่ไหนก็จะทำให้ได้ เพราะหากตัดออกไปก็เท่ากับลดโอกาสลูกค้าที่ต้องการเงินทุน
โอ้...หัวใจเกินร้อยจริงๆ คู่หูประธานเอ็มดีแบงก์นี้